Išorinės žvalgybos akademija

Išorinės žvalgybos akademija (, АВР) - Rusijos aukštojo mokslo įstaiga, ruošianti karininkus Rusijos Išorinės žvalgybos tarnybai (Служба внешней разведки Российской Федерации, trumpinama СВР) ir kitoms Rusijos specialiosioms tarnyboms.

 Istorija 

1938 m. buvo įkurta Ypatingosios paskirties mokykla (, ШОН)
1943 m. Ypatingosios paskirties mokykla buvo pervadinta į Žvalgybos mokyklą (), priklausiusią TSRS Valstybės saugumo liaudies komisariato 1-ajai valdybai.

Šaltojo karo metais, kai TSRS ir JAV blokų žvalgybų kova sustiprėjo, Žvalgybos mokykla buvo labai pertvarkyta - buvo keičiamos mokymo programos, atsirado naujos dėstomos disciplinos, naujos katedros.
1948 m. rugsėjį Žvalgybos mokykla pervadinta į Aukštąją žvalgybos mokyklą (). KGB susirašinėjime šią mokyklą dar vadindavo 101-ąja mokykla (101-ая школа).

1967 m. gruodžio 19 d. už mokyklos auklėtinių nuopelnus TSRS mokyklai įteikė Raudonosios Vėliavos ordiną.
1968 m. mokykla performuota į Raudonosios Vėliavos ordino KGB Institutą, turėjusį aukštosios mokyklos teises. Mirus Jurijui Andropovui institutas gavo Andropovo vardą.

Paskutinė reorganizacija vyko 1994 m. pabaigoje, mokykla gavo dabartinį pavadinimą - Išorinės žvalgybos akademija.

 Nuorodos 
 Академия внешней разведки (АВР)  

Kategorija:TSRS specialiosios tarnybos
Kategorija:Rusijos specialiosios tarnybos
Kategorija:Rusijos aukštosios mokyklos
Kategorija:Rusijos karo mokyklos